An ti embann petit à petit a ginnig bremañ un dastumad levrioù bannoù-treset awenet gant skridoù erotek pe revel un tamm dan nebeutañ.  Amañ da-skouer, ur bern danevelloù bet skrivet gant Maupassant a zo azasaet e danevelloù-treset.  Evel forzh peseurt dastumad danevelloù ez eus testennoù a vez kizidikoch outo hag amañ tresadennoù ivez! Meur a wech em eus soñjet : an  tresadennoù a gavan brav met an destenn na gaven ket dispar pe ar chontrol-mik.  Se zo ivez plijadur an danevelloù, dre ret e vo reoù gwelloch eget reoù all, pe a glot gwelloch ganeomp evel lenner.  Fentus eo ivez dizoloiñ un  tu dianav din eus Maupassant gant ar skridoù-se, modern kenañ a-wechoù! Ul labour brav a zo bet graet gant an embanner, ul levr plijus-tre eo, brav a-fed paper ha maketenniñ, evel ur choufrig kuzh un tamm.  Displeget e vez mat araok pep danevell pegoulz eo bet skrivet, pelech e oa bet embannet ar skrid h.a. Tresadennoù awenet gant taolennoù brudet a zo ivez etre pep danevell hag a zo plijus-tre. Ur gwir dave da arzourien veur gant un dodenn sklaer. Neo ket evit ar vugale, anat!